সিমলা (অভিনেত্রী)

সামসুন নাহার সিমলা (জন্ম ৪ ডিসেম্বর ১৯৮২), যিনি সিমলা নামে অধিক পরিচিত, বাংলাদেশী চলচ্চিত্র অভিনেত্রী ও মডেল। তিনি তার প্রথম অভিনীত ম্যাডাম ফুলি (১৯৯৯) চলচ্চিত্রের জন্য শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন। শিমলা ১৯৮২ সালের ৪ ডিসেম্বর (বিবাহের কাবিননামা অনুসারে) ঝিনাইদহ জেলার শৈলকূপা উপজেলায় জন্মগ্রহণ করেন। তার পিতার নাম আব্দুল মাজেদ ও মাতার নাম নুরুন নাহার। তিনি শৈলকূপা গার্লস স্কুল থেকে মাধ্যমিক সম্পন্ন করে শৈলকূপা সরকারী কলেজে দ্বিতীয় বর্ষে পড়াকালীন চলচ্চিত্রে অভিনয় শুরু করেন এবং তার লেখাপড়ার ইতি ঘটে। তার পিতার নাম আব্দুল মাজেদ। ছয় ভাই ও ৫ বোনের মধ্যে সিমলা সবার ছোট। শিমলা গীতিকার-সুরকার মিল্টন খন্দকারের মাধ্যমে ১৯৯৯ সালে শহীদুল ইসলাম খোকন পরিচালনায় ম্যাডাম ফুলি চলচ্চিত্রে অভিনয়ের মাধ্যমে চলচ্চিত্রাঙ্গনে প্রবেশ করেন। এই চলচ্চিত্রে শিমলা ও ফুলি দুটি চরিত্রে অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন। তিনিই প্রথম অভিনেত্রী যিনি তার অভিষেক চলচ্চিত্রেই শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন। ২০০৯ সালে তিনি সৈয়দ অহিদুজ্জামান ডায়মন্ড পরিচালিত গঙ্গাযাত্রা চলচ্চিত্রে ফেরদৌস আহমেদ ও সাদিকা পারভিন পপির সাথে পার্শ্বচরিত্রে অভিনয় করেন। এই ছবিতে অভিনয়ের জন্য তিনি শ্রেষ্ঠ পার্শ্ব অভিনেত্রীর জন্য বাচসাস পুরস্কার লাভ করেন। তার অভিনীত অন্যান্য চলচ্চিত্র হল রূপগাওয়াল, নেকাব্বরের মহাপ্রয়াণ। ২০১৩ সালের জুনে তিনি কলকাতার ‘সমাধি’ চলচ্চিত্রে গোবিন্দের বিপরীতে অভিনয় করেন। শিমলা ২০১৮ সালের ৩ মার্চ নারায়ণগঞ্জের পলাশ আহমেদ নামে এক যুবকের সাথে বিবাহ বন্ধনে আবদ্ধ হন এবং একই বছরের ৬ নভেম্বরে ১০ মাসের মধ্যে তাদের বিবাহ বিচ্ছেদ ঘটে। পলাশ আহমেদ (যিনি মাহিবী জাহান নামেও পরিচিত), ২৪ ফেব্রুয়ারি ২০১৯ তারিখে ঢাকা থেকে চট্টগ্রাম হয়ে দুবাইগামী বাংলাদেশ বিমানের একটি উড়োজাহাজ ছিনতাই চেষ্টাকালে কমান্ডো অভিযানে চট্টগ্রাম শাহ্ আমানত আন্তর্জাতিক বিমানবন্দরে নিহত হন। জাতীয় চলচ্চিত্র পুরস্কার - ২০০১ শ্রেষ্ঠ অভিনেত্রী - ম্যাডাম ফুলি (১৯৯৯) বাচসাস পুরস্কার শ্রেষ্ঠ পার্শ্বচরিত্রে অভিনেত্রী - গঙ্গাযাত্রা (২০০৯) "Style Icon: Shimla"। The Daily Star (ইংরেজি ভাষায়)। ২০১৫-১২-১৯। সংগ্রহের তারিখ ২০১৯-০২-২৬।  "১০১ টাকা দেনমোহরে ৮ বছরের ছোট পলাশকে বিয়ে করেন সিমলা"। ইত্তেফাক। সংগ্রহের তারিখ ২৬ ফেব্রুয়ারি ২০১৯।  "পলাশ সম্পর্কে যা বললেন সিমলা"। একুশে টিভি (ইংরেজি ভাষায়)। সংগ্রহের তারিখ ২৫ ফেব্রুয়ারি ২০১৯।  "পলাশের সঙ্গে চারমাস আগেই বিচ্ছেদ হয়েছে: সিমলা"। যুগান্তর। সংগ্রহের তারিখ ২৫ ফেব্রুয়ারি ২০১৯।  "পলাশের কাণ্ড নিয়ে 'টেনশন নেই' শিমলার"। bangla.bdnews24.com। বিডিনিউজ টোয়েন্টিফোর ডটকম। ২৫ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৯।  "বিমান ছিনতাইকারী পলাশের স্ত্রী 'ম্যাডাম ফুলি'খ্যাত নায়িকা সিমলা"। যুগান্তর। ৬ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৯।  "২০ বছরের কম বয়সীকে বিয়ে করলেন 'ম্যাডাম ফুলি'"। যুগান্তর। সংগ্রহের তারিখ ২৫ ফেব্রুয়ারি ২০১৯।  "চট্টগ্রামে সেনা অভিযানে বিমান ছিনতাইকারী নিহত"। বিবিসি বাংলা (ইংরেজি ভাষায়)। ২৪ ফেব্রুয়ারি ২০১৯। সংগ্রহের তারিখ ২৫ ফেব্রুয়ারি ২০১৯।  "গোবিন্দের সঙ্গে শিমলা"। দৈনিক ইত্তেফাক। ১৮ জুন ২০১৩। সংগ্রহের তারিখ ২০ জানুয়ারি ২০১৬।  "ফাতেমা ফুলির মতোই ননগ্ল্যামার চরিত্র : শিমলা"। দ্য রিপোর্ট টুয়েন্টিফোর ডটকম। ১৬ জুন ২০১৪। সংগ্রহের তারিখ ২০ জানুয়ারি ২০১৬।  "শিমলার 'নিষিদ্ধ প্রেমের গল্প'"। বিডিনিউজ। ১৫ নভেম্বর ২০১৪। ২৯ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৬।  "ফের আইটেম গানে শিমলা"। নিউজনেক্সটবিডি। ১৩ মার্চ ২০১৫। ২০ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৬।  ইন্টারনেট মুভি ডেটাবেজে সিমলা (ইংরেজি)